# VALTAKIRJA PANKKIVERKON AVAAMISESTA ASIAKKAILLE

Isännöintitoimisto Oy Ab (Y-1234567-8) vahvistaa, että liitteessä 1 mainitut taloyhtiöt ("asiakkaat") ovat kaikki tunnistettu Yrityksen toimesta Finanssialankeskusliiton pankkiverkon asiakkaita koskevien tunnistamisohjeiden mukaan. Asiakkaat ovat myös hyväksyneet liitteessä 2 mainitut palveluehdot ja hinnaston.

Listassa mainitut asiakkaat ovat taloyhtiöitä, joiden taloushallinnon hoitaa Isännöintitoimisto Oy Ab.

Isännöintitoimisto Oy Ab (1234567-8)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALLEKIRJOITUS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TITTELI JA NIMENSELVENNYS

Päivämäärä:

**LIITTEET**

Liite 1 Asiakaslista

Liite 2 Palveluehdot ja hinnasto

|  |  |  |  |  |
| --- | --- | --- | --- | --- |
| **Nro** | **Taloyhtiö** | **Y-tunnus** | **Kontakti** | **Verkkolaskuosoite** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |
| 17 |  |  |  |  |
| 18 |  |  |  |  |
| 19 |  |  |  |  |
| 20 |  |  |  |  |
| 21 |  |  |  |  |
| 22 |  |  |  |  |

# SOPIMUS MAVENTA-LISÄPALVELUSTA LASKUJEN VÄLITYS YRITYKSILLE JA YHTEISÖILLE PANKKIVERKON KAUTTA

## 1. Yleistä

Tämä sopimus Maventa-lisäpalvelusta (”Lisäpalvelusopimus”) on liite osapuolen väliseen asiakassopimukseen Maventa™ Customer Agreement (”Asiakassopimus”), jonka asiakas (Asiakassopimuksessa ”Maventa Customer”, tässä Lisäpalvelusopimuksessa ”Asiakas”) on hyväksynyt ottaessaan Maventan palvelun käyttöön ja jonka ajantasainen versio on verkko-osoitteessa http://www.maventa.com

Sen lisäksi, mitä Asiakassopimuksessa on sovittu, sovitaan tällä Lisäpalvelusopimuksella kohdan 2. Palvelun sisältö mukaisesta lisäpalvelusta, jonka ehdot Asiakas hyväksyy ottaessaan tämän palvelun (Asiakassopimuksessa ”Service”, tässä Lisäpalvelusopimuksessa ”Palvelu”) käyttöön.

Tämä Lisäpalvelusopimus tulee voimaan, kun Asiakas aktivoi Palvelun Maventa Palvelun kautta kulloinkin käytössä olevan tunnistamis- ja hyväksymismenettelyn mukaisesti, jolloin tämä Lisäpalvelusopimus tulee osaksi Asiakassopimusta, jonka ehtoja sovelletaan myös tähän Lisäpalvelusopimukseen.

Tämä Lisäpalvelusopimus on voimassa toistaiseksi.

Tämä Lisäpalvelusopimus koskee ainoastaan tässä Lisäpalvelusopimuksessa määritettyä Palvelua. Muiden Maventa Palveluiden osalta noudatetaan Asiakassopimuksen ehtoja.

Asiakkaalla on oikeus irtisanoa tämä Lisäpalvelusopimus kirjallisesti kolmenkymmenen (30) päivän irtisanomisajalla tämän Lisäpalvelusopimuksen ehtojen mukaisesti.

Maventalla on oikeus irtisanoa tämä Lisäpalvelusopimus Asiakassopimuksen ehtojen mukaisesti ja kirjallisesti kolmenkymmenen (30) päivän irtisanomisajalla.

## 2. Palvelun sisältö

Lisäpalvelu sisältää Asiakkaan laskujen lähettämisen yrityksille ja yhteisöille ja vastaanottamisen yrityksiltä ja yhteisöiltä Finanssialan Keskusliitto ry:n (”FKL”) ja pankkien laatimien Finvoice-kuvauksen ja Finvoice-soveltamisohjeen mukaisesti (yhdessä ”Finvoice-määritykset”), joiden kuvaus on saatavilla osoitteessa www.fkl.fi, tätä laskunvälitystapaa noudattavien pankkien ja muiden FKL:n jäsenten kautta (”Palvelu”). Palvelu ei sisällä laskujen lähettämistä kuluttajille tai vastaanottamista kuluttajilta.

## 3. Asiakkaan vastuut ja velvoitteet

Asiakas voi toimia Palvelussa laskun lähettäjänä ja/tai laskun vastaanottajana. Palvelun mukaisten laskujen lähettämisestä ja vastaanottamisesta sopivat laskun lähettäjä ja laskun vastaanottaja aina keskenään. Laskutusta varten laskun lähettäjä pyytää laskun vastaanottajaa ilmoittamaan verkkolaskujen vastaanotto-osoitteensa. Asiakkaan toimiessa laskun vastaanottajana, Asiakkaan tulee ilmoittaa vastaanotto-osoitteekseen i) välittäjätunnukseksi DABAFIHH ja ii) verkkolaskuosoitteeksi Asiakkaan Maventa-tilin (Asiakassopimuksessa ”Maventa account”, tässä Lisäpalvelusopimuksessa ”Maventa Tili”) mukainen

verkkolaskuosoite. Asiakas voi keskeyttää verkkolaskujen vastaanoton ilmoittamalla siitä laskun lähettäjälle. Verkkolaskujen vastaanotto-osoitteen muutoksen toteuttamiselle laskun lähettäjä voi varata käsittelyajan. Asiakas ei saa lähettää verkkolaskuja laskun vastaanottajalle, joka ei ole ilmoittanut ottavansa niitä vastaan tai joka kieltää niitä lähettämästä. Maventa ei kuitenkaan vastaa Asiakkaan toiminnasta eikä ole velvollinen valvomaan, noudattaako Asiakas laskun vastaanottajan tai laskun lähettäjän kanssa tekemiään sopimuksia. Laskun vastaanottajana Asiakas hyväksyy verkkolaskun toimitetuksi itselleen, kun lasku on viety Asiakkaan Maventa Tilille. Asiakas vastaa itse Maventa Tilille vastaanottamiensa laskujen käsittelystä. Asiakkaan tulee tarkastaa vastaanottamansa verkkolasku ennen sen maksamista tai hyväksymistä. Verkkolaskua koskevat huomautukset Asiakkaan tulee tehdä laskun lähettäjälle. Laskun lähettäjä vastaa kaikilta osin toimitetun verkkolaskun sisällöstä, oikeellisuudesta, aiheellisuudesta ja lainmukaisuudesta. Asiakas hyväksyy, että Maventalla on oikeus luovuttaa laskun välittämiseen liittyvät tarpeelliset Asiakkaan yksilöintitiedot laskun vastaanottajalle tai lähettäjälle ja laskun välitykseen osallistuville verkkolaskuoperaattoreille.

## 4. Maventan vastuut ja velvoitteet

Palvelun osalta Maventan vastuut ja velvoitteet määräytyvät ensisijaisesti Asiakassopimuksen mukaisesti paitsi siltä osin kuin tämä Lisäpalvelusopimus tai Finvoice-määritykset rajoittavat palveluntarjoajan tai välittäjän vastuuta tai velvoitteita Asiakassopimusta enemmän, kuitenkin enintään Finvoice-määrityksen ja tämän Lisäpalvelusopimuksen mukaisesti. Tämä Lisäpalvelusopimus ei miltään osin muuta Maventan tai Asiakkaan vastuita Asiakassopimuksen perusteella muutoin kuin tässä Lisäpalvelusopimuksessa määrätyn Palvelun osalta.

Maventa ei vastaa vahingoista, jotka johtuvat siitä, ettei laskun vastaanottaja hyväksy laskua, hyväksyy sen maksettavaksi myöhässä, muutetuin maksutiedoin tai hyväksyy sen tarkastamatta. Maventa ei vastaa vahingoista, jotka aiheutuvat laskun virheellisestä vastaanotto-osoitteesta tai sisällöstä. Maventa ei vastaa Asiakkaalle tai kolmannelle aiheutuneesta välillisestä tai epäsuorasta vahingosta, kuten esim. saamatta jääneestä voitosta tai tuotosta, tulonmenetyksestä, veroseuraamuksesta, korkomenetyksestä, viivästysseuraamuksista tai muusta näihin rinnastettavasta vahingosta. Maventan kokonaisvastuu vahingoista ei voi missään tilanteessa ylittää Asiakkaan edellisen kuuden (6) kuukauden aikana Maventalle maksamia palvelumaksuja.

## 5. Hinnasto

Palvelun avaaminen maksaa 0,00 euroa (ALV 0%).

Pankkiverkossa laskun lähettäminen, vastaanottaminen ja virheviesti kukin maksavat kulloin voimassa olevan Visma Softaware Oy:n hintalistan mukaan.

Hintoihin lisätään kulloinkin voimassaoleva arvonlisävero.